追涼歷下古城西北隅此地有清泉喬木
作者：盧象
朝代：唐

paragraphs: 謝朓出華省，王祥貽佩刀。
前賢真可慕，衰病意空勞。
貞悔不自卜，遊隨共爾曹。
未能齊得喪，時復誦離騷。
閑蔭七賢地，醉餐三士桃。
蒼苔虞舜井，喬木古城壕。
漁父偏相狎，堯年不可逃。
蟬鳴秋雨霽，雲白曉山高。
咫尺傳雙鯉，吹噓借一毛。
故人皆得路，誰肯念同袍。